Bukkerittet (berg-og-dal-bane)

Bukkerittet er en såkalt spinnende berg-og-dal-bane som befinner seg i Kongeparken i Rogaland i Norge. Denne berg-og-dal-banen har fire seksjoner med skinner, hvilket tillater at opptil tre vogner med inntil fire passasjerer i hver kan befinne seg i banen til enhver tid. Berg-og-dal-banen er omkranset av et slott bygd i betong og treverk og i middelalderstil. Attraksjonen ble åpnet i 2008, og etter en oppussing av attraksjonen mellom sesongene 2021 og 2022 ble skinnene malt i svart og de gamle vognene ble byttet ut. 

Toppfarten til attraksjonen er 70 km/t, og hele turen varer til sammen i om lag 2 minutter. De siste 40 sekundene av turen spinner vognen man sitter i ukontrollert rundt sin egen akse.       

Produsent: Reverchon Industries.  

Minimumshøyde: 120 cm.

Eksterne lenker 
 Bukkerittet - kongeparken.no

Berg-og-dal-baner